
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1285 

6 Οκτωβρίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού Παραλίας και Πα¬ 
λαιού Αιγιαλού στην παράκτια θέση «ΜΠΟΥΚΑ» Πε- 
ρκρερίας Κοινότητας Παλαιοχωρίου Ν. Ηλείας. ... 1 

Καθορισμός των ορίων του αιγιαλού Παραλίας και Πα¬ 
λαιού Αιγιαλού στην παράκτια θέση Τμήματος της 
λιμνοθάλασσας «ΚΟΤΥΧΙΟΥ» Ν. Ηλείας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός κατηγοριών ορίων, όρων και περιορισμών 
δόμησης στον οικισμό Παλαιοκάστρου Ν. Χαλκιδι¬ 
κής. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 858 (1) 

Καθορισμός των ορίων του αιγιαλού Παραλίας και Παλαιού 
Αιγιαλού στην παράκτια θέση «ΜΠΟΥΚΑ» Περιφερίας 
Κοινότητας Παλαιοχωρίου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας», όπως τροπο¬ 
ποιήθηκαν με τις διατάξεις: 

α) Του άρθρου 13 του Ν. 1078/1980 και 

β) του άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τ.Β’) 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητας του 
Υπουργείου Οικονομικών». 

3. Την από 13.10.1980 έκθεση της επιτροπής καθορι¬ 
σμού των ορίων του αιγιαλού - παραλίας και παλαιού αιγια- 
λού, στην παράκτια θέση «Μπούκα» Περιφ. Κοιν. Παλαιο- 
χωρίου με το από 20.11.1997 και σε κλίμακα 1:500 τοπο- 
γραφικό διάγραμμα του Πολιτικού μηχανικού Παναγιώτου 


Δ. Τερζή, που θεωρήθηκε την 20.6.1980 από το Δ/ντή 
Τεχνικών Υπηρεσιών της Νομαρχίας Ηλείας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 187.2/811/80/11.12.80 
έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/1955 τ.Α') «Περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 
Β.Δ/τος «Περί εξαιρέσεως από το άρθρο 1 παρ. 1 του Ν. 
3200/1955 αρμοδιότητος των Νομαρχών, αντικειμένων 
τινων αρμοδιότητας του Υπουργείου Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/ 
25.2.84 σχετικά με την μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφε¬ 
ρειακές Αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 13.10.1980 έκθεση της Επι¬ 
τροπής καθορισμού των ορίων του αιγιαλού - παραλίας και 
παλαιού αιγιαλού καθώς και το από 20.11.1997 τοπογρα- 
φικό διάγραμμα, που συνοδεύει αυτήν και το οποίο συντά¬ 
χθηκε από τον Πολιτικό μηχανικό Παναγιώτη Δ. Σερζή σε 
κλίμακα 1:400 και θεωρήθηκε την 20.6.1980 από τον Δ/ 
ντή Τεχνικών Υπηρεσιών της Νομαρχίας Ηλείας, επί του 
οποίου η πιο πάνω Επιτροπή, καθόρισε στην παραλιακή 
θέση «Μπούκα» Κοιν. Παλαιοχωρίου τα εξής: 

α) Με κόκκινη γραμμή τα όρια του ΑΙΓΙΑΛΟΥ. 

β) Με κίτρινη γραμμή τα όρια της ΠΑΡΑΛΙΑΣ. 

γ) Με μπλέ γραμμή τα όρια του ΠΑΛΑΙΟΥ ΑΙΓΙΑΛΟΥ. 

Η παρούσα απόφαση μαζί με την έκθεση και το τοπο- 
γραφικό διάγραμμα, που προαναφέραμε, να δημοσιευ- 
θούν στην Εφημερίδα της Κυβερνήσεως. 

Πύργος, 30 Αυγούστου 1993 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 
ΕΚΘΕΣΙΣ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΕΙΣ ΠΕ¬ 
ΡΙΟΧΗ ΜΠΟΥΚΑ 

Η ΠΑΡΑΛΙΑ ΚΟΙΝΟΤΗΤΑΣ ΠΑΛΑΙΟΧΩΡΙΟΥ ΝΟΜΟΥ 
ΗΛΕΙΑΣ 

Εν Γαστούνη σήμερον την 13ην Οκτωβρίου 1980 οι 
υπογεγραμμένοι: 

1. Παπαγιώτης Τζάννες Εφορ. Εισηγητής ΑΤΙ-6 Οικον. 
Έφορος Γαστούνης ως Πρόεδρος. 

2. Γεώργιος Βουγιουκλής Τοπογράφος Μηχ/κός με 
4οβ. νόμιμος αναπληρωτής του Δ/ντού ΤΥΝ Ηλείας ως μέ¬ 
λος. 

3. Χρήστος Στρατάκος Ανθ/ρχος Λ-Σ Λιμενάρχης Κατα- 
κόλου ως μέλος αποτελούντες την επιτροπήν καθορισμού 
των ορίων Αιγιαλού περκρερείας Οικονομικής Εφορίας 
Γαστούνης συγκληθεΐσα εν συνεχεία του αρ. Φ. 187.2/ 
712/1,11.79 εγγράφου του Γεν. Επιτελείου Ναυτικού δια 
του αριθ. 1456/18.6.1980 εγγράφου του Οικονομικού 
Εφόρου Γαστούνης και εν συνεχεία δια νεωτέρας προφο¬ 
ρικής προσκλήσεως μετέβημεν επί τόπου εις την επικε- 
φαλίδι περιοχήν κατά διαφόρους ημερομηνίας. 

Λαβόντες υπ’ όψιν: 

1. Το τοπογραφικό διάγραμμα της περιοχής Βουρλιά ή 
Μπούκα της Κοινότητας Παλαιοχωρίου Νομού Ηλείας κλί- 
μακος 1:500 συνταχθέν την 20 Νοεμβρίου 1977 υπό του 
Πολιτικού Μηχ/κού Παν. Τερζή ελεγχθέν και θεωρηθέν εκ 
νέου υπό της Δ Τ Υ Ν Ηλείας την 20 Ιουνίου 1980. 

2. Τις από 10.1.1979, 29.8.1979 και 27.6.1980 εκθέ¬ 
σεις της επιτροπής ορίων Αιγιαλού επί του εν παρ. I Τοπο- 
γραφικού Διαγράμματος. 

3. Τα άρ. Φ.187.2/217/79-Σ-722/28.3.78 και αρ. 
Φ.187.2/712/Σ.2570/1.11.70 έγγραφα του Υπουργείου 
Εθνικής Αμυνας - Γενικού Επιτελείου Ναυτικού. 

4. Τας από 11.12.78 ενόρκους μαρτυρικάς καταθέσεις 
των α) Διονυσίου Αντωνοπούλου του Αποστόλου και 

β) θεοδώρου Καρανικολού του Διονυσίου κατοίκων Πα- 
λαιοχωρίου ως και τας νεωτέρας από 8.7.1978 των 

α) Αριστοτέλους Σταματοπούλου του Ιωάννου και 

β) Ιωάννου Γαβριλιάδη του Νικ. κατοίκων Παλαιοχωρίου 


ληφθείσας ενώπιον του Εφοριακού υπαλλήλου Αθαν. Χρι- 
στοπούλου ΜΕΙ/8 από τις οποίες προκύπτει ότι η ακτο¬ 
γραμμή στην περιοχή δεν έχει μεταβληθεί και συνεπώς 
δεν υπάρχει παλαιός Αιγιαλός. 

5. το αριθ. 1861/11.4.1968 έγγραφο του Οικονομικού 
Εφόρου Λεχαινών. 

6. Τα εκ της αυτοψίας της Επιτροπής κατά διαφόρους 
ημερομηνίας προκύψαντα στοιχεία. 

7. Σχετικήν τηλεφωνικήν επικοινωνία με Γενικό Επιτε¬ 
λείο Ναυτικού και υποδείξεις εν προκειμένω υπαλλήλου 
Αρχηγείου Ναυτικού Δαγρέ διαβιβασθείσας υπό ενδιαφε¬ 
ρομένου Ιωάννου Δολιανίτη και 

8. την σχετική εν προκειμένω Νομοθεσίαν, αποφασί¬ 
ζουμε: 

Καθορίζομεν επί του ως άνω τοπογραφικού διαγράμμα¬ 
τος α) την οριογραμμήν του Αιγιαλού δι’ ερυθράς συνε¬ 
χούς πολυγωνικής γραμμής 1,2,3,4,5,6,7 της οποίας ο 
κορυφές 5,6,7 εφασφαλίζονται από σταθερά σημεία του 
εδάφους και αι 1,2,3,4 προκύπτουν από τα στοιχεία της 
πολυγωνικής, και (β) την οριογραμμήν του παλαιού Αιγια- 
λού υποδειχθείσαν υπό του Αρχηγείου Ναυτικούπ (παρ. 7 
σκεπτ.) δια κυανής συνεχούς πολυγωνικής γραμμής Α, Β, 
Γ, Δ, Ε, Ζ, Η της οποίας οι κορυφές Δ, Ε, Ζ είναι σταθερά 
χαρακτηριστικά σημεία του εδάφους και οι Α, Β, Γ, Η προ¬ 
κύπτουν από τα στοιχεία της πολυγωνικής ή ταυτίζονται 
με σημεία της οριογραμμής του Αιγιαλού. 

Ο Πρόεδρος Τα Μέλη 

ΠΑΝ. ΤΖΑΝΑΣ Γ. ΒΟΥΓΙΟΥΚΛΗΣ - X. ΣΤΡΑΤΑΚΟΣ 

Αριθ. 856 (2) 

Καθορισμός των ορίων του αιγιαλού Παραλίας και Παλαιού 

Αιγιαλού στην παράκτια θέση Τμήματος της λιμνοθά¬ 
λασσας «ΚΟΤΥΧΙΟΥ» Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας», όπως τροπο¬ 
ποιήθηκαν με τις διατάξεις: 

α) Του άρθρου 13 του Ν. 1078/1980 και 

β) του άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τ.Β') 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητας του 
Υπουργείου Οικονομικών». 

3. Την από 18.2.1972 έκθεση της επιτροπής καθορι¬ 
σμού των ορίων του αιγιαλού - παραλίας και παλαιού αιγια- 
λού, στην παράκτια θέση Τμήματος λιμνοθάλασσας «ΚΟ- 
ΤΥΧΙΟΥ» με το από Αύγουστο 1972 και σε κλίμακα 
1:1000 τοπογραφικό διάγραμμα που συνέταξε ο Οργανι¬ 
σμός Τηλεπικοινωνιών Ελλάδος, που θεωρήθηκε την 
11.9.1972 από το Δ/ντή Τεχνικών Υπηρεσιών της Νομαρ¬ 
χίας Ηλείας και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 197.2/323/72/27.12.72 
έγγραφό του. 

5. Τις Δ/ξεις του άρθρου 1 της παρ. 1 του Ν. 3200/1955 
(ΦΕΚ 97/1955 τ.Α') «Περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β.Δ/ 
τος «Περί εξαιρέσεως από το άρθρο 1 παρ. 1 του Ν. 3200/ 
1955 αρμοδιότητος των Νομαρχών, αντικειμένων τινων 
αρμοδιότητας του Υπουργείου Οικονομικών», του Β.Δ. 
704/1970 και του άρθρου 1 παρ. 5 του Π.Δ. 71/25.2.84 
σχετικά με την μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρ¬ 
χές διανομαρχιακού επιπέδου, αποφασίζουμε: 

1. Επικυρώνουμε την από 18.2.1972 έκθεση της επι¬ 
τροπής καθορισμού των ορίων του αιγιαλού - παραλίας και 
παλαιού αιγιαλού καθώς και το από Αύστουστο 1972 το- 
πογραφικό διάγραμμα, που συνοδεύει αυτήν και το οποίο 
συντάχθηκε από τον Οργανισμό Τηλεπικοινωνιών Ελλά¬ 
δος σε κλίμακα 1:1000 και θεωρήθηκε την 11.9.1972 
από τον Δ/ντή Τεχνικών Υπηρεσιών της Νομαρχίας 


Ηλείας, επί του οποίου η πιο πάνω Επιτροπή, καθόρισε 
στην παραλιακή θέση Τμήματος λιμνοθάλασσας Κοτυ- 
χίου, τα εξής: 

α) Με κόκκινη γραμμή τα όρια του ΑΙΓΙΑΛΟΥ. 

β) Με κίτρινη γραμμή τα όρια της ΠΑΡΑΛΙΑΣ. 

γ) Με μπλέ γραμμή τα όρια του ΠΑΛΑΙΟΥ ΑΙΓΙΑΛΟΥ. 

Η παρούσα απόφαση μαζί με την έκθεση και το τοπο- 
γραφικό διάγραμμα, που προαναφέραμε, να δημοσιευ- 
θούν στην Εφημερίδα της Κυβερνήσεως. 

Πύργος, 30 Αυγούστου 1993 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 
ΠΡΑΚΤΙΚΟΝ 

ΕΠΙΤΡΟΠΗΣ ΤΟΥ ΑΘΡΟΥ 4 Α.Ν. 263/1968 ΚΑΘΟΡΙ¬ 
ΣΜΟΥ ΝΕΟΥ ΚΑΙ 

ΠΑΛΑΙΟ ΑΙΓΙΑΛΟΥ ΤΜΗΜΑΤΟΣ ΤΗΣ ΛΙΜΝΟΘΑΛΑΣΣΑΣ 
ΚΟΤΥΧΙΟΥ 

Σήμερον την 18ην του μηνός Φεβρουάριου του έτους 
1972, ημέραν Παρασκευήν οι υπογεγραμμένοι: 

1. Χρήστος Κατσαρός Οικονομικός Έφορος Λεχαι- 
νών. 

2. θωμάς Τσιρλιγκάνης, Επιθ. επί 2ω β. Δ/ντής Τ.Υ.Ν. 
Ηλείας. 

3. Νικόλαος Κοκκινόπουλος Ανθ/ρχος Λ.Σ. του Κεντρι¬ 
κού Λιμεναρχείου Πατρών, ενεργούντες κατόπιν των α) 
υπ’ αριθ. Δ.7870/2047/22.10.71 Υπουργείου Οικονομι¬ 
κών, 

β) υπ' αριθ. 9888/3.11.71 και 

γ) 8724/10878/3.11.71 Νομαρχίας Ηλείας Διαταγών 
και έχοντες υπ' όψιν τας οικείας διατάξεις, προέβημεν κα¬ 
τόπιν μεταβάσεως εις την εν λόγω περιοχήν και συλλογής 
πληροφοριών υπό των παρά την λίμνην κατοίκων, εις τον 
καθορισμόν των οριογραμμών παλαιού και νέου αιγιαλού 
της εν επικεφαλίδι λιμνοθαλάσσης Κοτυχίου, βάσει του 
υπό του Οργανισμού Τηλεπικοινωνιών Ελλάδος συνταχθέ- 
ντος Τοπογραφικού Διαγράμματος της περιοχής κλίμακος 
1 : 1000 . 

Η καθορίζουσα οριογραμμή τον αιγιαλόν ανάβασιν το 
χειμερίου κύματος (νέος αιγιαλός) εμφαίνηται εν τω συ- 
νημμένω διαγρόμματι δι’ ερυθρός μελάνης, ενώ ο παλαιός 
αιγιαλός δια κυανής τοιαύτης, ως και εν τω υπομνήματι του 
διαγράμματος αναφέρεται. 

Η Επιτροπή 

X. ΚΑΤΣΑΡΟΣ θ. ΤΣΙΡΛΙΓΚΑΝΗΣ Ν. ΚΟΚΚΙΝΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΕΠΑ 1191 (3) 

Καθορισμός κατηγοριών ορίων, όρων και περιορισμών δό¬ 
μησης στον οικισμό Παλαιοκάστρου Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/ 
3.5.85) «περί του τρόπου καθορισμού ορίων οικισμών της 
Χώρας - κατηγορίες αυτών και καθορισμός όρων και πε¬ 
ριορισμών δόμησης» όπως τροποποιήθηκε με τα Π.Δ/τα 
14/23.2.87 (ΦΕΚ 133Δ') και 25.4./16.5.89 (ΦΕΚ 293Δ'). 

2. Τις προτάσεις του ιδιώτη μελετητή που του ανατέ¬ 
θηκε η σχετική μελέτη από την κοινότητα Παλαιοκά¬ 
στρου. 

3. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

4. Τις υπ’ αριθ. 14/92 και 20/93 αποφάσεις Κ.Σ. Πα¬ 
λαιοκάστρου με τις οποίες κινήθηκε η διαδικασία οριοθέ- 
τησης εξετάσθηκαν ενστάσεις και εγκρίθηκε η σχετική 
μελέτη. 

5. Την γνωμοδότηση του Σ.ΠΕ.ΧΩ.Δ.Ε. Ν. Χαλκιδικής, 
11η Συνεδρίαση της 9.6.1993 πράξη 3η. 

6. Το υπ’ αριθ. 5001/17.12.92 έγγραφο Δασαρχείου 
Πολυγύρου. 

7. Το υπ’ αριθ. 26/5.2.93 έγγραφο της 10ης Εφορείας 
Βυζαντινών Αρχαιοτήτων. 

8. Το υπ’ αριθ. 265/12.4.1993 έγγραφο της 4ης Εφο¬ 
ρείας Νεωτέρων Μνημείων. 

9. Το δελτίο Αρχιτεκτονικής αναγνώρισης του οικι¬ 
σμού. 

10. Τις διατάξεις του Π.Δ/τος 19.10/13.11.78 (ΦΕΚ 
544 Δ) «Παραδοσιακοί οικισμοί». 

11. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα», το οποίο προστέθηκε 
με το άρθρο 27 του Ν. 2081/92. 

12. Το γεγονός ότι από τις κανονιστικού περιεχομένου 
διατάξεις της παρούσας δεν προξενείται δαπάνη ούτε εις 
βάρος του Κρατικού Προϋπολογισμού, ούτε εις βάρος του 
προϋπολογισμού του οικείου ΟΤΑ, αποφασίζουμε: 

1. Κατατάσσουμε τον οικισμό Παλαιοκάστρου ως εξής: 


α) Το τμήμα «Διασταύρωση Παλαιοκάστρου»: Στάσιμο - 
Συνεκτικό - Αδιάφορο. 

β) Το τμήμα «Παλαιός οικισμός»: Αξιόλογος - Συνεκτι¬ 
κός - Μικρός - Φθίνων. 

2. Καθορίζουμε τα όρια του πιο πάνω οικισμού με στοι¬ 
χεία 1, 2, 3...ν σύμφωνα με το συνοδεύον την παρούσα 
διάγραμμα σε κλίμακα 1:5000, το οποίο αφού θεωρήθηκε 
από το ΤΠ και ΠΕ Ν. Χαλκιδικής αποτελεί αναπόσπαστο 
μέρος της παρούσας. 

3. Καθορίζουμε του ακόλουθους γενικούς και ειδικούς 
όρους και περιορισμούς δόμησης. 

Α. Εντός*των ορίων του εγκεκριμένου με την υπ’ αριθ. 
17/2.2.1970 απόφαση Νομάρχη ρυμ. σχεδίου, δηλαδή 
μέσα στα όρια του συνεκτικού τμήματος του νέου οικισμού 
«διασταύρωση Παλαιοκάστρου», ισχύουν οι γενικοί όροι 
και περιορισμοί δόμησης που καθορίσθηκαν με την παρά 
πάνω απόφαση Νομάρχη. 

Β. Εκτός των ορίων του εγκεκριμένου με την υπ’ αριθ. 
17/1970 απόφαση Νομάρχη και μέσα στο συνεκτικό και 
διάσπαρτο τμήμα του νέου οικισμού «Διασταύρωση Πα¬ 
λαιοκάστρου», ισχύουν οι γενικοί όροι και περιορισμοί δό¬ 
μησης που προβλέπονται από το Π.Δ. 24.4/3.5.1985 
(ΦΕΚ 181 Δ'), όπως ισχύει, αρτιότητα οικοπέδων 500 τ.μ., 
κατά παρέκλιση με όποιο εμβαδόν και διαστάσεις είχαν 
πριν την 3.5.1985. 

Γ. Εντός του παλαιού οικισμού Παλαιοκάστρου ισχύουν 
οι γενικοί όροι και περιορισμοί δόμησης του Π. Δ/τος 
19.10/13.11.1978 (ΦΕΚ 544Δ) «Παραδοσιακοί οικι¬ 
σμοί». 

Δ. Εντός των ορίων του οικισμού και μέσα και στις τρεις 
περιοχές γενικών όρων και περιορισμών δόμησης ισχύουν 
οι ειδικοί όροι δόμησης της καρτέλλας Αρχιτεκτονικής 
Αναγνώρισης που συνοδεύει την παρούσα. 

Κατά τα λοιπά ισχύουν τα οριζόμενα στο από 24-4/ 
3.5.1985 Π.Δ. όπως ισχύει. 

Η παρούσα μαζί με τα συνημμένα να δημοσιευθεί στην 
Εφημερίδα της Κυβερνήσεως. 

Πολύγυρος 24 Σεπτεμβρίου 1993 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 

